
18 DR.30.10.2002 
 

 

 Itulah bentuknya bangsa Malaysia dan bangsa Malaysia ini masih lagi tetap terdiri 
dari kelompok Melayu, peribumi dan juga bukan bumiputera. Oleh kerana Melayu dan 
peribumi dirangkumkan di dalam Perlembagaan sebagai bumiputera …. 

 Dr. Tan Seng Giaw:  [Bangun]  

 Tuan Pengerusi [Datuk Lim Si Cheng]:  Yang Berhormat bagi Parit Sulong…. 

 Datuk Ruhanie bin Haji Ahmad:….Sementara yang bukan Melayu dan bukan 
peribumi adalah bukan bumiputera. 

 Tuan Pengerusi [Datuk Lim Si Cheng]:  Kepong bangun. 

 Datuk Ruhanie bin Haji Ahmad:  Saya tidak ada masa Tuan Pengerusi, saya ada 
sepuluh minit.  Jadi saya minta perkara ini dijelaskan supaya tidak menimbulkan kekeliruan, 
tidak ada pihak yang rasa tersinggung. Saya tersinggung baru-baru ini bila ada pemimpin 
menuntut supaya bukan bumiputera yang lahir di negara ini selepas merdeka diberi taraf 
bukan bumiputera.  Apabila pendirian sedemikian di dalam Dewan yang mulia ini, di luar dia 
katakan saya seorang  racist.  Adakah label racist yang diberikan kepada  saya itu relevan 
apabila saya memperkatakan satu perkara yang dilindungi di bawah Perlembagaan?   

 Hari minggu yang lalu saya membaca sebuah akhbar mingguan. Individu yang 
berkenaan menyatakan bahawa beliau tidak menuntut dibatalkan status bumiputera tetapi 
menuntut supaya orang-orang bukan bumiputera yang lahir di Malaysia selepas merdeka 
diberi status bumiputera dan mempersoalkan mengapa ada golongan Portugis yang 
mendapat status bumiputera? Mengapa ada golongan Sino Kadazan diberi status 
bumiputera?  Itu adalah tuntutan Perlembagaan bukannya orang ini diberi status oleh 
kerana kerajaan memilih untuk memberi status bumiputera kepada golongan ini.   

 Jadi di sini saya kata timbul kekeliruan soal memupuk, mewujudkan, 
mencergaskan, memartabatkan bangsa Malaysia itu dikelirukan dengan soal sama ada 
seseorang itu bumiputera atau bukan bumiputera. Saya tidak sekali-kali rela Tuan 
Pengerusi kalau perkara ini berlaku kerana saya menegaskan kelompok bumiputera dan 
bukan bumiputera di dalam negara ini adalah hasil satu perbincangan yang kita kenali 
sebagai social contract sebelum diwujudkan Perlembagaan Malaysia yang merdeka. Sebab 
itu Yang Amat Berhormat Perdana Menteri mengatakan kalau kita hendak melahirkan satu 
bentuk bangsa Malaysia, adalah bentuk bangsa Malaysia yang taat, yang setia, yang 
toleransi, yang bersatu-padu, yang memahami seluruh bentuk perundangan, sekatan dan 
batasan. 

 Perpaduan di dalam negara ini seharusnya wujud berlandaskan tiga doktrin iaitu 
Perlembagaan Malaysia, yang kedua Rukun Negara, yang ketiga Wawasan 2020. Kalau 
ada usaha-usaha untuk mewujudkan bangsa Malaysia tetapi melanggar salah satu 
dokumen perundangan ini, maka usaha itu adalah usaha yang kurang tepat. Jadi saya 
harap Panel Penasihat Perpaduan Negara yang ada di dalam kementerian ini supaya 
mengambil satu keprihatinan yang serius terhadap soal kekeliruan yang sekarang ini 
sedang ditiupkan semula oleh sesetengah pihak di dalam negara ini. Saya minta supaya 
perkara ini tidak merebak dan tidak ada pula generasi ataupun pertubuhan sukarela yang 
memperjuangkan dengan lebih dahsyat dan liar kerana impaknya adalah juga negatif 
kepada negara dan bangsa kita.   

 Tuan Pengerusi saya minta sangat-sangat Panel Penasihat Perpaduan Negara, 
kalau menurut rekod di dalam buku Belanjawan ini hanya bermesyuarat dua kali setahun.  
Saya minta perkara ini oleh kerana perkara ini current, tengah berlaku, semasa, saya minta 
Panel Penasihat Perpaduan Negara mengambil perkara ini deliberate, dihuraikan, 
memperincikan, dituntaskan, articulate kan, apakah rupa bentuk bangsa Malaysia yang 
berlandaskan Perlembagaan, yang berlandaskan dokumen Rukun Negara dan juga 
berlandaskan dokumen Wawasan 2020.   

Saya ulangi sekali lagi, kalau mana usaha sekalipun untuk mewujudkan bangsa 
Malaysia melanggar tiga dokumen ini, usaha itu adalah usaha yang kurang tepat dan usaha 
itu perlu dibetulkan oleh pihak-pihak yang berwibawa, itu harapan saya.  



Itulah bentuknya bangsa Malaysia dan bangsa Malaysia ini masih lagi tetap terdiri dari kelompok Melayu, peribumi dan juga bukan bumiputera. Oleh kerana Melayu dan peribumi dirangkumkan di dalam Perlembagaan sebagai bumiputera .... Dr. Tan Seng Giaw: [Bangun]. Tuan Pengerusi [Datuk Lim Si Cheng]: Yang Berhormat bagi Parit Sulong.... Datuk Ruhanie bin Haji Ahmad:....Sementara yang bukan Melayu dan bukan peribumi adalah bukan bumiputera. Tuan Pengerusi [Datuk Lim Si Cheng]: Kepong bangun. Datuk Ruhanie bin Haji Ahmad: Saya tidak ada masa Tuan Pengerusi, saya ada sepuluh minit. Jadi saya minta perkara ini dijelaskan supaya tidak menimbulkan kekeliruan, tidak ada pihak yang rasa tersinggung. Saya tersinggung baru-baru ini bila ada pemimpin menuntut supaya bukan bumiputera yang lahir di negara ini selepas merdeka diberi taraf bukan bumiputera. Apabila pendirian sedemikian di dalam Dewan yang mulia ini, di luar dia katakan saya seorang racist. Adakah label racist yang diberikan kepada saya itu relevan apabila saya memperkatakan satu perkara yang dilindungi di bawah Perlembagaan?. Hari minggu yang lalu saya membaca sebuah akhbar mingguan. Individu yang berkenaan menyatakan bahawa beliau tidak menuntut dibatalkan status bumiputera tetapi menuntut supaya orang-orang bukan bumiputera yang lahir di Malaysia selepas merdeka diberi status bumiputera dan mempersoalkan mengapa ada golongan Portugis yang mendapat status bumiputera? Mengapa ada golongan Sino Kadazan diberi status bumiputera? Itu adalah tuntutan Perlembagaan bukannya orang ini diberi status oleh kerana kerajaan memilih untuk memberi status bumiputera kepada golongan ini. Jadi di sini saya kata timbul kekeliruan soal memupuk, mewujudkan, mencergaskan, memartabatkan bangsa Malaysia itu dikelirukan dengan soal sama ada seseorang itu bumiputera atau bukan bumiputera. Saya tidak sekali-kali rela Tuan Pengerusi kalau perkara ini berlaku kerana saya menegaskan kelompok bumiputera dan bukan bumiputera di dalam negara ini adalah hasil satu perbincangan yang kita kenali sebagai social contract sebelum diwujudkan Perlembagaan Malaysia yang merdeka. Sebab itu Yang Amat Berhormat Perdana Menteri mengatakan kalau kita hendak melahirkan satu bentuk bangsa Malaysia, adalah bentuk bangsa Malaysia yang taat, yang setia, yang toleransi, yang bersatu-padu, yang memahami seluruh bentuk perundangan, sekatan dan batasan. Perpaduan di dalam negara ini seharusnya wujud berlandaskan tiga doktrin iaitu Perlembagaan Malaysia, yang kedua Rukun Negara, yang ketiga Wawasan 2020. Kalau ada usaha-usaha untuk mewujudkan bangsa Malaysia tetapi melanggar salah satu dokumen perundangan ini, maka usaha itu adalah usaha yang kurang tepat. Jadi saya harap Panel Penasihat Perpaduan Negara yang ada di dalam kementerian ini supaya mengambil satu keprihatinan yang serius terhadap soal kekeliruan yang sekarang ini sedang ditiupkan semula oleh sesetengah pihak di dalam negara ini. Saya minta supaya perkara ini tidak merebak dan tidak ada pula generasi ataupun pertubuhan sukarela yang memperjuangkan dengan lebih dahsyat dan liar kerana impaknya adalah juga negatif kepada negara dan bangsa kita. Tuan Pengerusi saya minta sangat-sangat Panel Penasihat Perpaduan Negara, kalau menurut rekod di dalam buku Belanjawan ini hanya bermesyuarat dua kali setahun. Saya minta perkara ini oleh kerana perkara ini current, tengah berlaku, semasa, saya minta Panel Penasihat Perpaduan Negara mengambil perkara ini deliberate, dihuraikan, memperincikan, dituntaskan, articulate kan, apakah rupa bentuk bangsa Malaysia yang berlandaskan Perlembagaan, yang berlandaskan dokumen Rukun Negara dan juga berlandaskan dokumen Wawasan 2020. Saya ulangi sekali lagi, kalau mana usaha sekalipun untuk mewujudkan bangsa Malaysia melanggar tiga dokumen ini, usaha itu adalah usaha yang kurang tepat dan usaha itu perlu dibetulkan oleh pihak-pihak yang berwibawa, itu harapan saya.